На основу члана 46. став 1. и члана 51-б. ставови 2. и З. Закона о планирању и изградњи ("Службени гласник РС", бр. 72/09, 81/09 - исправка, 64/10 - одлука УС, 24/11, 121/12, 42/1З - одлука УС, 50/13 - одлука УС, 98/1З - одлука УС, 132/14, 145/14, 8З/18, З1/19 и З7/19 - др. закон) Скупштина Општине Сврљиг, на седници од 26.04.2022. године, донела је

# ОДЛУКУ

**О ИЗРАДИ ТРЕЋИХ ИЗМЕНА И ДОПУНА**

# ПЛАНА ГЕНЕРАЛНЕ РЕГУЛАЦИЈЕ СВРЉИГА

**Члан 1.**

Приступа се измени TРЕЋИХ ИЗМЕНА И ДОПУНА ПЛАНА ГЕНЕРАЛНЕ РЕГУЛАЦИЈЕ СВРЉИГА ("Службени лист Града Ниша", бр. 45/14, 32/18, 26/20, 31/20, 48/20 и 95/20) (у даљем тексту: Измене и допуне Плана).

Измене и допуне Плана се израђује за део подручја у обухвату Плана генералне регулације Сврљига ("Службени лист Града Ниша " број 45/14, 32/18, 26/20, 31/20, 48/20 i 95/20)

# Члан 2.

Измене и допуне Плана израђују се у дефинисаном обухвату Трећих измена и допуна Плана генералне регулације, прелиминарне површине од око 4,0 ha.

Прелиминарне границе подручја Измена и допуна Плана су:

Подручје 1 Измена и допуна Плана обухвата катастарске парцеле број 75, 73, 71, 70, 72, 69/3, 69/2, 69/1 у оквиру Катастарске општине КО Ћуринац.

Подручје 2 Измена и допуна Плана обухвата катастарску парцелу број 145/2 у оквиру Катастарске општине КО Ћуринац.

Подручје 3 Измена и допуна Плана обухвата катастарску парцелу број 928 у оквиру Катастарске општине Сврљиг.

Подручје 4 Измена и допуна Плана обухвата катастарску парцелу број 2158 у оквиру Катастарске општине Сврљиг.

Подручје Измена и допуна Плана дато је и на графичком приказу у прилогу уз Одлуку о изради и чини њен саставни део.

Коначан обухват Измена и допуна Плана биће дефинисан утврђивањем нацрта Измена и допуна Плана.

# Члан 3.

Плански основ за израду Измена и допуна Плана представљају решења и смернице Просторном плану Општине Сврљиг 2024 ("Службени лист Града Ниша", бр.22/12).

План се ради на ажурним катастарским и ортофото подлогама.

# Члан 4.

Решења у погледу концепције, претежне намене, уређења, коришћења и заштите простора, базирају се на решењима датим Планом генералне регулације и усаглашавању са структуром ширег блока, на основу којих ће се, на што рационалнији начин, плански уредити предметни обухват.

# Члан 5.

Циљ израде Измена Плана је обезбеђивање услова за просторно уређење и изградњу објеката. Циљ израде Измена и допуна Плана је и преиспитивање планских решења у складу са новонасталим потребама уређења и изградње простора.

# Члан 6.

Носилац израде Плана је Општинска управа Општине Сврљиг.

Наручилац Плана је Општина Сврљиг.

# Члан 7.

Динамика израде појединих фаза уређује се на основу координације између Наручиоца и Обрађивача.

# Члан 8.

Начин финансирања уређује се уговором између наручиоца и обрађивача.

# Члан 9.

Након доношења Одлуке о изради Измена и допуна Плана, носилац израде плана организује рани јавни увид у трајању од 15 дана. Рани јавни увид оглашава се у средствима јавног информисања.

Нацрт плана се излаже на јавни увид у трајању од 30 дана у просторијама Општинске Управе, а време и место одржавања јавног увида се оглашава у средствима јавног информисања. О излагању на јавни увид стара се, такође, носилац израде плана.

Рани јавни увид и јавни увид обавља Комисија за планове јединице локалне самоуправе. По завршеном јавном увиду Комисија за планове сачињава извештај који садржи податке о извршеном јавном увиду са свим примедбама и одлукама по свакој примедби и исти доставља обрађивачу Плана.

Сви прибављени, а важећи услови ималаца јавних овлашћења који се тичу Измена и допуна Плана остају на снази и не постоји обавеза носиоца измена и допуна плана да поново прибавља раније прибављене услове.

# Члан 10.

За потребе израде Измена и допуна Плана приступа се изради стратешке процене утицаја плана на животну средину, у делу основног плана који је промењен, а по основу донетог мишљења надлежног органа ΙIΙ број 501-3/2022 од 09.03.2022.године.

Одлука о приступању изради Стратешке процене утицаја Трећих измена и допуна Плана генералне регулације Сврљига су саставни део ове Одлуке.

# Члан 11.

Ова Одлука објављује се на званичној интернет страници Општине Сврљиг.

# Члан 12.

Ова Одлука ступа на снагу осмог дана од дана објављивања у “Службеном листу Града Ниша”.

Број : I 35-3/2022

У Сврљигу, 26.04.2022. године

# **СКУПШТИНА ОПШТИНЕ СВРЉИГ**

**ПРЕДСЕДНИК**

**Милан Михајловић**